CELEX: C2004/300/69
Language: sl
Date: 2004-12-04 00:00:00
Title: Zadeva C-437/04: Tožba Komisije Evropskih skupnosti proti Kraljevini Belgiji, vložena dne 15. oktobra 2004

4.12.2004   
            
            
               SL
            
            
               Uradni list Evropske unije
            
            
               C 300/36
            
         Tožba Komisije Evropskih skupnosti proti Kraljevini Belgiji, vložena dne 15. oktobra 2004
   (Zadeva C-437/04)
   (2004/C 300/69)
   Komisija Evropskih skupnosti, ki jo zastopa J.-F. Pasquier, zastopnik, z naslovom za vročanje v Luksemburgu, je dne 15. oktobra 2004 na Sodišče Evropskih skupnosti vložila tožbo proti Kraljevini Belgiji.
   Komisija Evropskih skupnosti Sodišču predlaga, naj:
   
               —
            
            
               ugotovi, da Kraljevina Belgija ni izpolnila obveznosti iz člena 3 Protokola o privilegijih in imunitetah Evropskih skupnosti, s tem, da je uvedla davek, ki krši davčno imuniteto Evropskih skupnosti;
            
         
               —
            
            
               Kraljevini Belgiji naloži plačilo stroškov.
            
         Tožbeni razlogi in bistvene navedbe
   Uvedba regionalnega davka z regionalnim sklepom z dne 23. julija 1992 v breme posestnikov nepremičnin in imetnikov stvarnih pravic na določenih nepremičninah na ozemlju regije Bruxelles-Capitale, predstavlja kršitev davčne imunitete Skupnosti, določene v členu 3 Protokola o privilegijih in imunitetah Evropske skupnosti z dne 8. aprila 1964. Omenjen sklep je, v primerjavi s prejšnjo ureditvijo, dodatno obdavčil posestnike z uvedbo davka, ki bremeni lastnike, v primeru posestništva na nepremičnini za uporabo v poslovne namene, če ta presega določeno površino. Kot prikazujejo pripravljalna dela sklepa z dne 23. julija 1992, ta obdavčitev lastnikov dejansko predstavlja pravni konstrukt z namenom, da se obide davčno imuniteto, ki jo uživa določeno število oseb ali institucij, posestnikov nepremičnin. Gospodarsko breme tega davka se tako prenese na te osebe in Skupnosti, bodisi zaradi pogodbenih obveznosti iz najemnih pogodb, po katerih nosijo vse dajatve ali davke ki bremenijo nepremičnino, če jih najemodajalec tega ne oprosti, bodisi zaradi posledic v ceni najemnine. Po ustaljeni sodni praksi Sodišča predstavljajo vse pravne določbe, katerih namen in cilj je brez izrecne obdavčitve Skupnosti le-tej posredno naložiti davek, nespoštovanje načela imunitete.